### Beslutningstema

Under punktet lægges op til godkendelse af en ny designmanual for lokalplan nr. 239, der omfatter et kommende byggeri på [adresse] på Rømø med service appartements og hotel samt den videre proces for planlægningsarbejdet.

### Historik

Økonomiudvalget besluttede den 18. juni 2020 at sælge matrikel nr. 1334a Kirkeby, Rømø, til et større hotelprojekt bestående af hotel og lejligheder samt serviceboliger tiltænkt medarbejdere i off-shore industrien.

### Sagsfremstilling

Ejerens koncept for projektet på [adresse] tog i forbindelse med salgssagen udgangspunkt i en maksimal udnyttelse af grunden med etablering af mellem 140 og 210 enheder svarende til 6.725 m2. Hensigten var da, i en første fase at etablere serviceboliger til offshore virksomheder og i den efterfølgende fase det resterende.

Der er fra ejerens side nu fremsendt et notat (vedlagt) med beskrivelse af de påtænkte aktuelle byggeplaner. Heraf fremgår det, at udbygningen af grunden fortsat består i to etaper. Første etape opfatter opførelsen af 72 off-shore boliger/lejligheder, mens anden etape omfatter etableringen af et hotel med ca. 80 værelser, restaurant, lounge, wellness mv. Ejeren ønsker første etape med off-shore lejligheder fremmet mest muligt ud fra dennes behov for disse, og at der kan meddeles byggetilladelse til denne del. Der gøres opmærksom på, at der er foretaget naturbesigtigelse på [adresse], og det er konstateret, at områdets omfang af §3 beskyttetelse er øget. Det betyder, uanset at området ligger i byzone, at der forud for byggetilladelse skal dispenseres fra §3 beskyttet natur. Endvidere er det en mulighed, at miljøscreeningen vil afstedkomme, at der eventuelt skal udarbejdes en miljøkonsekvensrapport. Dette vil i givet fald påvirke tidsperioden.

Status omkring hoteldelen er nu, at der er indledt samarbejde med en ny hotelopereratør, der har udarbejdet skitser mv., men det har endnu ikke udmøntet sig i detaljerede planer. Dette forventes således at lokalplanarbejdet for en ny lokalplan kan igangsættes i 4. kvartal 2024.

Det er ejerens forventning, at første etape kan ske inden for den gældende lokalplans rammer suppleret med en revideret designmanual for området. Ændringerne i den reviderede designmanual (der vedlægges dels den nye udarbejde designmanual og dels en version, hvoraf fremgår ændringer) består primært i tilføjelsen af en ny bygningstype, der kan rumme off-shore lejlighederne samt et nyt forslag til en principiel, men ikke endelig disponeret bebyggelsesplan samt tilpasning af forsyningsledninger og vejforhold. Forvaltningen vurderer, at designmanualen.

For anden etape med hoteldelen skal der udarbejdes en ny lokalplan. Dette omfattende at bebyggelsesprocenten overskrides, idet ejeren i forbindelse med off-shore lejlighederne alene forventer en bebyggelsesprocent på 23% og den nuværende lokalplan har en bebyggelseprocent på 35%. Derved vil en ny lokalplan indeholde bestemmelser om en højere bebyggelsesprocent end i dag. Desuden øges bygningshøjden med 0,5-1,5 m mere end den gældende lokalplan muliggør. Den nye lokalplan skal forholde sig funktionelt og arkitektonisk til dens omgivelser, både i forhold til de 9 ferieboliger i Sort Sol, de til den tid opførte nye off-shore lejligheder, bebyggelsen omkring Sønder Frankel og på modsatte side af [adresse] samt den meget kystnære placering direkte ud til [adresse] og det samlede kystlandskab i området.

Status er således nu, at det er et klart ønske fra politisk side, at projektet gennemføres i sin helhed, og samtidig har ejeren bedt om, at der meddeles byggetilladelse til første etape.

Processen er som følger heraf;

Godkendelse af designmanual

Ansøgning om byggetilladelse til hotellejlighederne

Anmeldelse og igangsætning af VVM-screening af det samlede projekt

Ansøgning om dispensation til §3 arealerne i området

Byggetilladelse til off-shorelejlighederne

Igangsætning af lokalplan for hoteldelen

Lotte Lund med vvm-screening, høring og endelig godkendelse som muliggør hotelbyggeriet, men øget højde og bebyggelsesprocent end i den nuværende lokalplan for området.

Forvaltningen gør i denne forbindelse opmærksom på, at da der skal udarbejdes en ny lokalplan, der kan rumme hotelprojektet, meddeles en byggetilladelse til etape 1 uden at den nye lokalplanen således er godkendt og med risiko for at den ikke endeligt godkendes.

### Lovgrundlag

Planloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | designmanualen godkendes, |
| at | den videre proces godkendes, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Teknik- og Miljøudvalget godkender designmanualen, og den videre proces videresendes til Økonomiudvalget og Kommunalbestyrelsen.